ערבה פאוור קומפני

היסטוריה

מקור ההשראה לחזון של ערבה פאוור שאוב מדברי ראש הממשלה הראשון של ישראל, דוד בן-גוריון, שאמר ב-1956:" מקור האנרגיה הגדול והמרשים ביותר בעולם, מקור החיים של כל צמח וחיה, אך עדיין מקור שבו משתמשים, כה מעט כיום, הוא השמש … אנרגיית השמש תמשיך לזרום לעברנו כמעט ללא גבול." 
באוגוסט 2008, סימנס מיזמים השקיעה 15 מיליון דולר בערבה פאוור. בהודעה לעיתונות שפורסמה באותו חודש, פיטר לושר, נשיא ומנכ"ל סימנס אמר: "ההשקעה הזו מהווה עוד צעד משמעותי בחיזוק הטכנולוגיות הירוקות שלנו". סימנס מחזיקה בכ-36% מהחברה.
ב-21 בנובמבר 2010, שר התשתיות דאז עוזי לנדאו, חתם על הסכם רכישת חשמל עם חברת קטורה סאן (הנמצאת בבעלות ערבה פאוור) ששוויו מוערך בכ-250 מיליון שקלים. ההסכם תקף לעשרים שנה ומבטיח שהאנרגיה שמיוצרת בקטורה סאן תחובר לקווי החשמל של חברת החשמל לישראל של ישראל. זהו הסכם מכירת החשמל הראשון בישראל עם חברת חשמל סולארית.
בדצמבר 2010, בנק הפועלים חתם על הסכם עם ערבה פאוור שהאריך הלוואה של 80 מיליון שקל. זאת כדי לממן את פרויקט קטורה סאן (מוערך בכ-100 מיליון שקל).
ב-5 ביוני 2011, ערבה פאוור חנכה את השדה הסולארי הראשון בישראל, קטורה סאן.
ב-22 במאי 2012, ערבה פאוור הודיעה שהגיעה לסגירה פיננסית על 58.5 מגה-וואט נוספים המיועדים לשמונה פרויקטים עתידיים שיבנו בערבה ובנגב בשווי של 780 מיליון שקל. מייסד ערבה פאוור יוסף אברמוביץ' ציין, "העבודה שלנו לא תמה עדיין. ישראל צריכה לאמץ את היעד של האיחוד האירופי להגיע למצב בו 20% ייצור החשמל יעשה על ידי אנרגיה מתחדשת. ציון הדרך הזה של ערבה פאוור הוא הוכחה שיעד זה בר השגה. יותר מכך, ישנו חוסר צדק שיש לתקנו על ידי יצירת מכסה מיוחדת של שדות סולאריים שיהיו מיועדים לבעלי אדמה בדואים, שכרגע נשארו מחוץ לתוכנית הסולארית העכשווית".

קטורה סאן

קטורה סאן היוא השדה הסולארי המסחרי הבינוני הראשון בישראל, וכמו כן השדה הסולארי המסחרי הראשון במזרח התיכון. השדה הסולארי נבנה בתוך קיבוץ קטורה שנמצא בערבה, במרחק של כ-50 קילומטר צפונית לאילת. במיקום זה יש רמת קרינה מהגבוהות בעולם בצירוף עם גישה לרשת החשמל של ישראל. כ- 18,500 תאים פוטו-וולטאים המרכיבים את השדה הסולארי מכסים שטח של כ-80 דונם. התפוקה כולה היא 9 מיליון שעות קילו-וואט לשנה במתקן בעל כח ייצור של 4.95 מגה-וואט.

שותפות עם בדואים

ערבה פאוור חתמה על מספר הסכמים עם משפחות בדואיות בנגב על מנת לבנות שדות סולאריים עם יכולת תפוקה של עד 20 מגה-וואט.
ב-7 בפברואר 2012, ערבה פאוור הודיעה שהיא קיבלה רישיון להקמת השדה הסולארי תראבין, השדה הסולארי הראשון שנבנה בקהילה הבדואית. מימון לשדה זה שעמד על כ-30 מיליון דולר יסופק על ידי אופיק (Overseas Private Investment Corporation) – תאגיד פרטי להשקעות מעבר לים של ממשלת ארצות הברית. מייסד ערבה פאוור יוסף אברמוביץ' ציין "אנרגיה סולארית לבדואים יכולה לשרת כדוגמה חיובית לילידים באשר הם, אמריקאים ילידים, אבוריג'ינים ואחרים בעלי תביעות אדמה היסטוריות".
אברמוביץ', רואה בשיתוף הפעולה עם הבדואים הזדמנות לייצר מציאות כלכלית-חברתית חדשה עבור הבדואים. בראיון שנערך עמו לאחר ההכרזה על קבלת הרישיון להקים את השדה הסולארי תראבין אמר "ראשי כל הקהילות הבדואיות תומכים בפיתוח אנרגיה סולארית, אבל הבדואים נמצאים בעמדת נחיתות ביחס ליזמים ובעלי קרקעות אחרים, אם הממשלה לא תספק מכסה משמעותית שתוקצה במיוחד לשדות סולאריים שעתידים להיות בניהול של קהילות בדואיות, אזי האחרונים לא יוכלו לקחת חלק משמעותי בתעשייה".
מלבד מתן האפשרות לקהילה הבדואית להרוויח מתמריצים ממשלתיים שמעודדים אנרגיה מתחדשת בערבה ובנגב, שדות סולאריים מספקים פרנסה ותעסוקה. חברת החשמל לישראל הישראלית מחויבת על פי חוק לקנות חשמל שמיוצר באופן פרטי במחיר צפוי וקבוע. יש המאמינים שבניה של אתרים סולאריים יפתחו את התשתיות באזור.
בינואר 2011, מוסא אבו קרינאת, בדואי ישראלי שחתם על הסכם עם ערבה פאוור, אמר להארץ "לכפר שלנו יש תשתית חשמל ראויה, אז אנו לא צריכים שתחנת הכח תספק חשמל לכפר. המטרה שלנו היא לבנות חווה סולארית על אדמה פרטית בבעלות משפחה מסוימת ולמכור את האנרגיה שהיא תייצר לרשת החשמל הארצית".

יעדים חקיקתיים

לפני 2006, לישראל היו מעט מאוד חוקים ותקנות ממשלתיים שנגעו לאנרגיה סולארית. המטרות החקיקתיים של החברה כוללים:
•להעלות את המכסה על שדות סולאריים בינוניים מ-300 מגה-וואט ל-1,500 מגה-וואט.
•לוודא שיבנו קווי תמסורת מדרום המדינה למרכזה.
•רציונליזציה של מדיניות הרשות למקרקעי ישראל על מנת לקדם אנרגיה סולארית.
•העברת חוק אנרגיה מתחדשת וקביעת יעד של 10% אנרגיה מתחדשת עד לשנת 2020, חוק שיישר קו עם האיחוד האירופי.

יצירתיות סולארית

ערבה פאוור עמדה מאחורי מגוון פרויקטים יצירתיים במטרה לעורר מודעות חברתית לאנרגיה סולארית בישראל.
הראפר Shyne שיחרר לאחרונה שיר חדש ששמו "אנרגיה סולארית". השמעת הבכורה של השיר נערכה ב-5 ביוני 2011, בהשקה של קטורה סאן. 
ערבה פאוור שיתפה פעולה עם מיומנה, להקת מתופפים ורקדנים ישראלית, כדי ליצור סרטון תדמית לפסטיבל אקוסינמה הישראלי. שימוש נוסף נעשה בסרטון זה כהזמנה להשקה לשדה הסולארי של החברה, קטורה סאן ב-2011.